stanford-oval/wikipedia huggingface dataset:
Brittiläiset Neitsytsaaret
Aiheesta muualla

Kuvia tai muita tiedostoja aiheesta Brittiläiset Neitsytsaaret Wikimedia Commonsissa
Väli-Amerikan valtiot
| --- | --- |
Mantereen maat:   Belize  Costa Rica  El Salvador  Guatemala  Honduras  Meksiko  Nicaragua  Panama 
Saarivaltiot:   Antigua ja Barbuda  Bahama  Barbados  Dominica  Dominikaaninen tasavalta  Grenada  Haiti  Jamaika  Kuuba  Saint Kitts ja Nevis  Saint Lucia  Saint Vincent ja Grenadiinit  Trinidad ja Tobago 
Itsehallintoalueet:   Anguilla  Aruba  Bonaire  Brittiläiset Neitsytsaaret  Caymansaaret  Curaçao  Guadeloupe  Martinique  Montserrat  Navassa  Puerto Rico  Saba  Saint Barthélemy  Saint-Martin  Sint Eustatius  Sint Maarten  Turks- ja Caicossaaret  Yhdysvaltain Neitsytsaaret 
Brittiläiset Neitsytsaaret.
Road Town
Dóxa

| Dóxa Δόξα |
| --- | --- |
 Dóxa-järvi.
Valtiot:  Kreikka
Paikkakunta:  Feneós, Sikyóna, Korinthia, Peloponnesos
Koordinaatit:  37°55′45″N, 22°17′11″E
Mittaustietoja
Pinnankorkeus:  850 m
Pinta-ala:  0,522 km²
 fiDóxa 
Dóxa (kreik. Δόξα, eli (Τεχνητή) Λίμνη Δόξας, (Technití) Límni Dóxas, Dóxan tekojärvi) on tekojärvi Peloponnesoksen niemimaalla Kreikassa. Se sijaitsee Sikyónan kunnassa Korinthian alueyksikössä lähellä Archaía Feneóksen kylää. Järven pinta-ala on 0,522 neliökilometriä ja ympäryysmitta 3,8 kilometriä.
Dóxa-järveä ja Pyhän Fanurioksen (Ágios Fanoúrios) kirkko.
Dóxan tekojärvi sijaitsee Feneóksen tasangolla Aroánia- eli Chelmós-vuoren juurella noin 850 metrin korkeudessa merenpinnasta laskettuna. Tekojärvi rakennettiin 1990-luvulla tasangon maanviljelyn kastelukäyttöä ja tulvasuojelua varten patoamalla järvelle nimensä antanut Dóxa-joki, joka tunnettiin antiikin aikana nimillä Aroanios ja Anias. Padon pituus on 225 metriä.
Tekojärven keskellä olevassa niemekkeessä sijaitsee Pyhälle Fanuriokselle (Ágios Fanoúrios) omistettu kirkko. Se on ainoa jäänne paikalla olleesta Pyhän Georgioksen (Ágios Geórgios) luostarista, joka siirrettiin ylemmäksi 1600-luvulla, ja sijaitsee nykyisin järven pohjoispuolisessa rinteessä.
Aiheesta muualla

Kuvia tai muita tiedostoja aiheesta Dóxa Wikimedia Commonsissa
Dório

| Dório Δώριο |
| --- | --- |
 Kunnallisyksikön sijainti
 Dório
 Koordinaatit: 37°17′15″N, 21°51′22″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Oichalía
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  440403
Väkiluku (2011):  2 983
 – Kylä­yhdys­kunta:  1 079
 – Kylä:  915
Aikavyöhyke:  UTC+2
 – Kesäaika:  UTC+3
Rekisterikilpi:  KM
Infobox OKVirheellinen NIMI-arvo: 
Dório (kreik. Δώριο; kath.kreik. Δώριον, Dórion) on Kreikan kylä sekä samanniminen Oichalían kunnan kunnallisyksikkö (Δημοτική Ενότητα Δωρίου, Dimotikí Enótita Doríou) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 983 ja varsinaisen Dórion kylän väkiluku 915 (vuonna 2011).
Dórion kylä sijaitsee linnuntietä noin 36 kilometriä luoteeseen Kalamátasta. Dórion kunnallisyksikkö käsittää Oichalían kunnan länsiosan. Dório oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oichalían kuntaan yhdessä Andanían, Eíran ja Meligaláksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Dórion kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Áno Dório | Áno Dório | 79 |
| Chalkiás | Chalkiás | 98 |
| Chrysochóri | Chrysochóri | 251 |
| Dório | Ágios Geórgios | 63 |
| Dório | Ágios Pétros | 37 |
| Dório | Amfithéa | 9 |
| Dório | Dório | 915 |
| Dório | Káto Amfithéa | 55 |
| Kóklas | Káto Málthi | 68 |
| Kóklas | Kóklas | 245 |
| Koúvelas | Koúvelas | 113 |
| Koúvelas | Kypséli | 22 |
| Málthi | Málthi | 172 |
| Psári | Ágios Nikólaos | 13 |
| Psári | Káto Méri | 24 |
| Psári | Psári | 465 |
| Vasilikó | Vasilikó | 354 |
Yhteensä: 2 983
Emma Väre

| Emma Väre> Henkilötiedot |
| --- | --- |
Syntynyt: 15. tammikuuta 1993 (ikä 31)
Kansalaisuus:   Suomi
Raviohjastaja
Kotirata:  Vermon ravirata, Helsinki
Lisenssi:  A
Voittosumma:  795 521 euroa
Starttien määrä:  1781
Voittoja:  174
Tilastot päivitetty:  31.12.2023
Emma Väre (s. 15. tammikuuta 1993) on suomalainen raviohjastaja, joka toimii myös valmentajana. Väre aloitti uransa poniraveissa, jossa hän kilpaili vuosina 2003-2011. Häntä pidetään yhtenä Suomen lupaavimmista nuorista raviohjastajista.
Ensimmäisen kerran Väre osallistui raveihin vuonna 2009. Ensimmäisen voittonsa hän saavutti samana vuonna. Ensimmäistä kertaa Väre osallistui yli sataan kilpailuun vuonna 2012, jolloin hän kilpaili 140 kilpailussa saavuttaen neljä voittoa. Parhaimmillaan Väre on saavuttanut kaksikymmentäkolme voittoa vuonna 2022.
Väre on kasvattanut kahdeksan hevosta, valmentanut noin kahtakymmentä hevosta sekä ohjastanut yli 300 eri hevosta.
Edu Coimbra

| 0 | 1 | 2 |
| --- | --- | --- |

Henkilötiedot
Koko nimi: Eduardo Antunes Coimbra
Syntymäaika: 5. tammikuuta 1947 (ikä 77)
Syntymäpaikka: Rio de Janeiro, Brasilia
Kansalaisuus:  Brasilia
Pelipaikka: Keskikenttäpelaaja
Seurat
| Vuodet | Seura | O (M) |
| 1966-1974 1975 1975 1975-1976 1976-1977 1978 1979 1980-1981 | América Vasco da Gama Bahia Flamengo Colorado Joinville Brasília Campo Grande |  |
Maajoukkue
| 1967 | Brasilia | 2 (0) |
Edu Coimbra (s. 5. tammikuuta 1947 Rio de Janeiro) on brasilialainen entinen jalkapalloilija.
Jalkapallomaajoukkue

Edu debytoi Brasilian maajoukkueessa 1967. Hän on pelannut kaksi maaottelua.
Encarnación (Paraguay)

| Encarnación |
| --- | --- |

 lippu:  vaakuna
 Encarnación
 Koordinaatit: 27°19′48″S, 55°52′48″W 
Valtio:  Paraguay
Departementti:  Itapúa
Väkiluku (2002):  67 000
 
 www.encarnacion.gov.py/v1/ 
Infobox OKVirheellinen NIMI-arvo: 
Encarnación on Itapúan departementin pääkaupunki Paraguayssa. Vuonna 2002 siellä oli noin 67 000 asukasta.
Historia

Encarnación perustettiin vuonna 1615. Perustajat olivat jesuiittoja ja paikkakunta oli kristinuskoon kääntyneiden guaranien keskus. Myöhemmin se tuli tunnetuksi Paraguayn etuvartioasemana Argentiinan levittäytymistä vastaan. Myöhemmin vastakkainasettelun korvasi maiden välinen kauppa.
Talous

Kaupunki on vilkas kaupan keskittymä. Se on Paraguaylle huomattava satama Paranájoen varrella. Kaupungista pääsee Argentiinan puolelle Posadasiin San Roque Gonzálezin kansainvälistä siltaa pitkin.
Paranájoki on padottu lähellä Encarnaciónia Yacyretán padolla, joka tuottaa sähköä sekä Paraguaylle että Argentiinalle. Padon taakse muodostunut tekoallas hukutti alleen historiallisia kohteita, joten sitä vastustettiin. Padon rakentamisen yhteydessä jokivartta kunnostettiin, ja Encarnaciónista onkin tullut suosittu rantalomakohde, joka houkuttelee matkailijoita myös Argentiinan puolelta.
Aiheesta muualla

Kuvia tai muita tiedostoja aiheesta Encarnación (Paraguay) Wikimedia Commonsissa
San Roque González -silta.
Einar Flinckenberg

Kaisaniemen kansakoulu.
Johan Einar Flinckenberg (1. kesäkuuta 1884 Vaasa – 14. tammikuuta 1933 Helsinki) oli suomalainen arkkitehti. Vuosina 1909–1910 hän työskenteli arkkitehtina rakennushallituksessa ja vuosina 1910–1920 Helsingin kaupungin rakennuskonttorissa. Lisäksi Flinckenberg toimi lyhyen aikaa kaupunginarkkitehtina synnyinkaupungissaan Vaasassa. Hänellä oli myös oma toimisto yhdessä Karl Hård af Segerstadin kanssa.
Flinckenbergin tunnetuin työ on yhdessä Segerstadin kanssa Helsinkiin suunniteltu Hakaniemen kauppahalli, joka valmistui vuonna 1914. Lisäksi hän suunnitteli rakennuksia Kulosaaren huvilayhteisöön sekä useita monumentaalisia asuintaloja Helsinkiin. Niistä tunnetuin on Unioninkatu 45:ssä sijaitseva rakennus, joka valmistuessaan oli kaupungin suurin asuintalo.
1910-luvulla Flinckenberg suunnitteli Kulosaaren huvilayhteisöön talon myös omalle perheelleen; rakennus tuhoutui tulipalossa vuonna 2022.
Töitä

Hakaniemen kauppahalli (1912)
Kaisaniemen kansakoulu (1923)
Mäntsälän seurojentalo (1926)
Unioninkatu 45, Helsinki (1927)
Kalevankatu 22, Helsinki (1932)
Emma Walmsley

| Emma Walmsley |
| --- | --- |
 Emma Walmsley.
Henkilötiedot
Syntynyt: 1969 (ikä 54–55) Barrow-in-Furness, Cumbria, Britannia
Muut tiedot
Yritys:  GSK
Asema:  toimitusjohtaja
Emma Natasha Walmsley (s. kesäkuu 1969) on brittiläinen yritysjohtaja. Hän on toiminut Britannian suurimpiin pörssiyhtiöihin kuuluvan lääkejätti Glaxo Smith Klinen (GSK) toimitusjohtajana huhtikuusta 2017 lähtien.
Markkina-arvoltaan noin 80 miljoonan punnan arvoisen (9/2016) brittiyhtiön liikevaihto oli 38 miljardia dollaria ja se työllistää yli 98 000 ihmistä. Walmsley tuli GlaxoSmithKlinen kuluttajaliiketoiminnan johtotehtäviin vuonna 2010; ennen toimitusjohtajuutta vastasi 10 miljardin liikevaihdon suuruisesta GSK:n kuluttajabrandien toimialasta. Tätä ennen hän työskenteli myyntitehtävissä ja johtajana kosmetiikkayritys L’Oréalilla usealla eri mantereella.
Yhdysvaltalainen talousjulkaisu Forbes luokitteli Walmsleyn vuoden 2017 maailman vaikutusvaltaisimpien naisten listallaan sijalle 29. Talousjulkaisu Fortune nosti hänet suoraan talouselämän kansainvälisten (ei-yhdysvaltalaisten) naisvaikuttajien 2. sijalle maailmassa samana vuonna.
Walmsley on suorittanut kielitieteiden ylemmän korkeakoulututkinnon (M.A.) Oxfordin yliopistossa. Hän on naimisissa ja hänellä on neljä lasta.
Eurekan lentoasema

Eurekan lentoasema (engl. Eureka Airport) (IATA: YEU, ICAO: CYEU) on lentoasema Kanadan Nunavutin territoriossa Eurekan kylässä. Kenttää ylläpitää Environment Canada. Lentoonlähtöjä ja -laskuja oli vuonna 2008 yhteensä 1 768.
Disgaea: Hour of Darkness

| Disgaea: Hour of Darkness |
| --- | --- |
Kehittäjä:  Nippon Ichi Software otwo (PlayStation Portable) System Prisma (Nintendo DS)
Julkaisija:   Nippon Ichi Software PlayStation 2 JP Nippon Ichi Software NA Atlus EU Koei Limited AU THQ Asia Pacific PlayStation Portable JP Nippon Ichi Software NA NIS America EU Koei Limited AU THQ Asia Pacific Nintendo DS JP Nippon Ichi Software NA NIS America AU Ubisoft Australia EU Square Enix 
Jakelija:  Steam, Nintendo eShop, Humble Store ja PlayStation Store
Säveltäjä:  Tenpei Sato
Pelisarja:  Disgaea
Julkaistu:   30. tammikuuta 2003 PlayStation 2 JP 30. tammikuuta 2003 NA 27. elokuuta 2003 EU 28. toukokuuta 2004 AU 2004 PlayStation Portable JP 30. marraskuuta 2006 NA 30. lokakuuta 2007 EU 14. joulukuuta 2007 AU 20. joulukuuta 2007 Nintendo DS JP 26. kesäkuuta 2008 NA 23. syyskuuta 2009 AU 2. huhtikuuta 2009 EU 3. huhtikuuta 2009 
Lajityyppi:  taktinen roolipeli
Pelimuoto:  yksinpeli moninpeli (PlayStation Portable)
Ikäluokitus:  CERO: A (kaikenikäisille)  ESRB: Teini-ikäisille  PEGI 12  USK 6 
Alusta:  PlayStation 2, PlayStation Portable, Nintendo DS, Windows
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Disgaea: Hour of Darkness (jap. 魔界戦記ディスガイア) on Nippon Ichi Softwaren kehittämä taktinen roolipeli. Peli julkaistiin PlayStation 2:lle vuonna 2003. Peli on julkaistu myöhemmin PlayStation Portablelle (Afternoon of Darkness) ja Nintendo DS:lle (Disgaea DS). Pelistä on julkaistu Windows-versio Disgaea PC helmikuussa 2016. Disgaea Complete on julkaistu Nintendo Switchille ja PlayStation 4:lle.
Peli on Disgaea-sarjan ensimmäinen osa.
Peli on Nippon Ichin suosituin peli sekä idässä että lännessä.
Pelaaminen

Pelin päähenkilö on Laharl, jolla on apuna eri hahmoja. Muita keskeisiä hahmoja ovat Laharlin palvelija Etna ja Flonne, joka on lähetetty taivaasta tappamaan demonikuningas.
Hahmoja ei tarvitse rekrytoida vaan hahmon voi luoda mistä tahansa hahmoluokasta kohdattuaan sen ensin taistelussa.
Pelikentissä on geo-paneeleja, jotka vaikuttavat hahmojen käyttämiin paikkoihin lisäten edullisia tai haitallisia ominaisuuksia. Geo-kivien siirtäminen tietyn värisille paneeleille muuttaa paneelien antamia etuja tai haittoja. Kivien tuhoaminen muuttaa paneelin väriä toiseksi.
Esinemaailma on jokaisessa esineessä oleva maailma jossa on asukkaita. Esinemaailmassa olevien tasojen läpäisemisellä voi esineen tasoa nostaa.
Pelimaailma on hölmö ja humoristinen. Draama tulee mukaan myöhemmin.
Juoni

Peli sijoittuu demonien asuttamaan Netherworldiin ja kertoo itsekeskeisen demoniprinssi Laharlin tarinan. Laharl herää kaksi vuotta kestäneestä unestaan ja kuulee isänsä kuningas Krichevskoyn kuolleen sillä välin johtaen sisällissotaan valtaistuimesta. Laharl ei aio luovuttaa syntymäoikeuttaan ja tarina alkaa tästä.
Vastaanotto

Peli on saanut IGN:n arvostelussa arvosanaksi 9.2/10. Peliä kuvattiin humoristiseksi ja viihdyttäväksi.
Aiheesta muualla

Disgaea: Hour of Darkness MobyGamesissa (englanniksi)
Disgaea: Afternoon of Darkness MobyGamesissa (englanniksi)
Eero Raviniemi

Eero Orvo Raviniemi (9. maaliskuuta 1911 – 8. joulukuuta 1996) oli suomalainen valokuvaaja ja Kamera-lehden ensimmäinen päätoimittaja. Hän oli mukana helsinkiläisen Kameraseuran toiminnassa yhdessä vaimonsa Hilja (Hili) Raviniemen kanssa.
Valokuvateoksia

Helsinki valoa ja varjoja; julkaisija Kameraseura, valokuvat Eero Troberg, Eero Raviniemi, Arvi Hanste, Heikki Kalima, Santeri Levas. WSOY 1950
Toimitustöitä

Suomen kameraseurojen liitto ry 50 vuotta, 1932-1982; työryhmä Tapani Kovanen, Eino Perälahti, Eero Raviniemi. Suomen kameraseurojen liitto, Helsinki 1982
Suomennoksia

Andreas Feininger: Värivalokuvaaja. Tammi 1958 (alkuteos Successful color photography)
Värivalokuvauksen taito; valokuvat John Hedgecoe; teksti John Hedgecoe ja Jack Tresidder. Tammi 1979 (alkuteos The art of colour photography)
Eero Raittinen ja kansainväliset seikkailijat

| Eero Raittinen ja kansainväliset seikkailijat Eero Raittinen |
| --- | --- | --- |

Studioalbumin tiedot
 Äänitetty : 1996
 Julkaistu: 1996
 Tuottaja(t): Janne Haavisto ja Tom Nyman
 Kesto: 47.14
 Levy-yhtiö: Texicalli Records
Eero Raittisen muut julkaisut
| Vielä vähän aikaa 1993 | Eero Raittinen ja kansainväliset seikkailijat 1996 | 20 suosikkia – Vanha holvikirkko 1996 |
Eero Raittinen ja kansainväliset seikkailijat on Eero Raittisen studioalbumi.
Kappaleet

Sä – 3.01 (säv. ja san. Petri Saarela)
Kun mä lasken Niagaran – 5.02 (When I Paint My Masterpiece, säv. Bob Dylan, san. Jari Rissanen)
Se on oikein – 3.12 (Do Me Justice, säv. S. E. Rogie, san. Eero Raittinen)
Elokuu – 4.14 (säv. ja san. Timo Kiiskinen)
Puut – 3.33 (säv. Raimo "Daddis" Salmiheimo, san. Sami Parkkinen)
Rasvainen tiistai – 3.01 (säv. ja san. Jari Rissanen)
Hetki – 3.12 (säv. Raimo "Daddis" Salmiheimo, san. Sami Parkkinen)
Kevätsade – 3.03 (säv. Raimo "Daddis" Salmiheimo, san. Sami Parkkinen)
Marjatan poika – 3.09 (säv. ja san. Kauko Röyhkä)
Sä sytit tulen – 4.53 (You Got Me, säv. Booker T. Jones, san. J. Karjalainen)
Skoobari – 3.48 (I Wish I Was a Cowboy, säv. S. E. Rogie, san. Jari Rissanen)
Chili Chili Chili – 2.50 (säv. ja san. Jari Rissanen)
Aamuntähti twist – 4.16 (säv. S. E. Rogie, san. Jari Rissanen)
Muusikot

Eero Raittinen – laulu
Jarkka Rissanen – kitarat
Janne Haavisto – rummut, lyömäsoittimet
Tom Nyman – basso
Pekka Gröhn – kosketinsoittimet
Säde Rissanen – taustalaulu
Raimo Salmiheimo – akustinen kitara
Aiheesta muualla

Rytmimusiikin Syke: Eero Raittinen ja kansainväliset seikkailijat
Eiríksmál

Eiríksmál (”Eiríkrin/Eerikin laulu”) on viikinkiaikainen muinaisnorjankielinen runo, jonka kirjoittajaa ei tunneta. Kyseinen ylistysruno on laadittu edesmenneen Norjan kuninkaan Eerik Verikirveen (Eiríkr blóðøx) kunniaksi. Fagrskinnan mukaan Eerikin puoliso, Gunnhildr Kuninkaidenäiti (isl. konungamóðir Gormsdóttir) antoi laatia runon Eerikin muistoksi vuonna 954 tai hieman sen jälkeen, vaikkakin Fagrskinnan toteamuksen historiallista tarkkuutta on myös epäilty. Runosta on säilynyt Fagrskinnassa yhdeksän säkeistöä, minkä lisäksi yksi säkeistö on säilynyt myös Snorri Sturlusonin Proosa-Eddan osiossa Skáldskaparmál. Runossa, joka mahdollisesti on ollut pitempi kuin säilyneet säkeistöt antavat olettaa, esitetään kuningas Eerikin vastaanottoa Valhallassa kuvaamalla Óðinnin, runouden jumala Bragin sekä Eddan sankarirunoudesta ja muinaissaagoista tutun sankarin, Sigmundrin välistä keskustelua. Eiríksmália ei ole suomennettu.
Syntykonteksti

Eiríksmálin kielen osalta on todettu, että siinä olisi vaikutteita muinaisenglannin kielestä, vaikka vastakkaisiakin näkemyksiä on esitetty. Onkin oletettu, että runon laatija on elänyt merkittävän osan elämästään Danelagenin alueella, sekä huomioitu toisaalta myös se, että Eerik ja Gunnhildr viettivät pitkiä aikoja Northumbrian alueella. Saagalähteiden mukaan Gunnhildr olisi Eerikin kuoleman jälkeen viipynyt jonkin aikaa Orkneysaarilla ennen siirtymistään Tanskaan. Jotkut tutkijat ovatkin katsoneet, että runo laadittiin alkujaan Britteinsaarilla kun taas John Lindow (1989) on esittänyt, että runo olisi laadittu Tanskassa Gunnhildrin sinne siirtymisen jälkeen.
Eiríksmálin erityispiirteitä

Eiríksmál muistuttaa skaldi Eyvindr Skaldienturmelijan (isl. skáldaspillir) Haakon Hyvän (Hákon góði Aðalsteinsfóstri) kunniaksi laatimaa runoa Hákonarmál sekä skaldi Þorbjörn hornklofin Haraldr Kaunotukan (inn hárfagri) kunniaksi tekemää runoa Haraldskvæði. Useat tutkijat ovat katsoneet, että Hákonarmál olisi saanut vaikutteita Eiríksmálista. Kuitenkin myös vastakkaisia näkemyksiä on esitetty, koska Hákonarmálin Valhalla-kuvausta on pidetty arkaaisempana. Kummassakaan runossa ei esitetä pakanajumala Óðinnia kielteisessä valossa. Eerikin loistokasta vastaanottoa kuvataan Eiríksmálissa skandinaavisen mytologian kuvastoa käyttäen, huolimatta siitä, että Eerik itse oli vastaanottanut kristillisen kasteen.
Eiríksmálin runomitasta

Eiríksmál edustaa Hákonarmálin ja Haraldskvæðin ohella varhaisia eddatyylisiä ylistysrunoja eli sen säkeistöt on laadittu käyttäen eddarunoudelle tyypillisiä runomittoja. Eiríksmál poikkeaa ylistysrunoille tyypillisestä skaldirunoudesta paitsi runomittojensa osalta myös tyylillisesti ja sanastollisesti.



Eiríksmálin kaksi ensimmäistä säkeistöä on laadittu fornyrðislag-mitan eli ”vanhan tarinamitan” muunnosta málaháttr-runomittaa käyttäen. Runon loppuosassa on käytetty toista eddarunoudelle tyypillistä ljóðaháttr-runomittaa eli ”laulu-mittaa”. Eiríksmál edustaakin eddarunoutta eikä niinkään skaldirunoutta. Siinä missä skaldirunouden laatijat on yleensä tunnettu nimeltä, on eddarunoudelle tyypillistä anonyymius, minkä jotkut tutkijat ovat nähneet syyksi myös Eiríksmálin anonyymiudelle.
Käännökset ja editiot

Eiríksmál. Teoksessa Wisén, Theodor. (toim.). 1886. Carmina Norroena: ex reliquiis vetustioris Norrœnæ poësis selecta, recognita, commentariis et glossario instructa, 1. Lund, 15–16.
Eiríksmál. Teoksessa Finnur Jónsson (toim.). 1967 [1912-1915]. Den norsk-islandske skjaldedigtning, A:1. Köpenhavn: Rosenkilde & Bagger, 174–175.
Eiríksmál. Teoksessa Finnur Jónsson (toim.). 1973 [1912-1915]. Den norsk-islandske skjaldedigtning, B:1. Köpenhavn: Rosenkilde & Bagger, 164–166.
Finnur Jónsson (toim.). 1902–1903. Fagrskinna: Nóregs kononga tal. Samfund til udgivelse af gammel nordisk litteratur (SUGNL) 30. Copenhagen: Møller, 28–30
Heimir Pálsson (toim.). 2012. Snorri Sturluson: The Uppsala Edda DG 11 4to. Käänt. Anthony Faulkes. London: Viking Society for Northern Research, University College London, 130.
Jón Helgason (toim.). 1968. Skjaldevers. Copenhagen: Munksgaard, 21–23.
Aiheesta muualla

Eiríksmál muinaisislanniksi Heimskringla.no -sivustolla
Eiríksmál Skaldic Poetry of the Scandinavian Middle Ages -projektin sivustolla (sisältää myös runon englanninkielisen käännöksen)
Jackson Crawfordin (University of Colorado Boulder) Eiríksmália ja Hákonarmália käsittelevä vlogi ”Eiríksmál and Hákonarmál: Two Old Norse Poems of Valhalla” (englanniksi)
Egyptinsalvia

| Egyptinsalvia |
| --- | --- |
 Egyptinsalvia (Salvia aegyptiaca)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Salviat Salvia
Laji::  aegyptiaca
Kaksiosainen nimi
 Salvia aegyptiaca  L. 
Synonyymit
 Melissa perennis Forssk.  Pleudia aegyptiaca (L.) Raf.  Salvia aegyptiaca var. intermedia E.Peter  Salvia arida Salisb.  Salvia gabrieli Rech.f.  Salvia pumila Benth.  Thymus syrticus Spreng. 
Katso myös
   Egyptinsalvia Wikispeciesissä   Egyptinsalvia Commonsissa 
Infobox OKNimi-testi OK: 
Egyptinsalvia (Salvia aegyptiaca) on salvioiden suvun monivuotinen huulikukkaiskasvi. Se on kuivaan sopeutunut kuivakkokasvi. Siitä on tehty lääkkeitä moniin vaivoihin ja sairauksiin.
Kuvaus > Varsi, oksat ja lehdet

Egyptinsalvian vihreä varsi on koheneva, haarova ja kasvaa noin 10–25 senttimetriä korkeaksi. Varret ovat tiheän karvoituksen peittämät. Lehdet ovat vihreitä, 12–25 millimetriä pitkiä ja 4–10 millimetriä leveitä. Lehtimuoto on suikea tai soikea. Lehtilaita vaihtelee nyhälaitaisesta sahalaitaiseen ja poimuttunut. Lehtien molemmat pinnat ovat hienon karvan peitossa.
Kuvaus > Kukat ja hedelmä

Egyptinsalvia kukkii maalis-toukokuussa. Sen kukat ovat yksittäin tai joskus kukinnossa, jossa on 2–6 kukkaa yhdessä. Teriö on väriltään violetista siniseen, vaalean laventelinsininen tai valkoinen, jossa on valkoisia, violetteja tai purppuransinisiä pilkkuja. Verhiö on violetti ja jossa on karvoitusta. Hedelmät ovat sileitä ja mustia pähkylöitä, jotka ovat kooltaan noin 2 × 1 millimetriä.
Kasvupaikat ja levinneisyys

Egyptinsalvia kasvaa kivisillä ja hiekkaisilla alueilla, jotka läpäisevät hyvin vettä ja ovat auringon paahteessa. Esimerkiksi hamadassa, joka on vähähiekkaista kivistä aavikkoa. Sen esiintymispaikoilla on maa usein kipsinen ja suolaantunut. Egyptinsalvia on sopeutunut kuiviin sekä karuihin oloihin.
Egyptinsalviaa kasvaa Kanariansaarilla ja Kap Verden saarilla sekä Intiaan asti sieltä ulottuvalla vyöhykkeellä. Sitä on tavattu Pohjois-Afrikassa, Sudanissa, Etiopiassa sekä Arabian niemimaalla, Iranissa, Afganistanissa ja Pakistanissa.
Kuvia

Varret ja lehdet
Egyptinsalvia pensasmaisena
Egyptinsalvia yksittäinen
Egyptinsalvia yksittäinen
Egyptinsalvian varsissa on karvoja.
Kukat
Egyptinsalvian kukkien verhiö on karvainen.
Egyptinsalvian kukkia
Egyptinsalvian kukka
Egyptinsalvian kukka
Aiheesta muualla

Salvia aegyptiaca L. Flora of Israel Online. Viitattu 12.8.2019. (englanniksi)
Esiselkäjänteiset

| Esiselkäjänteiset |
| --- | --- |
 Terhomato (Enteropneusta)
Tieteellinen luokittelu
Kunta::  Eläinkunta Animalia
Yläpääjakso::  Jälkisuiset Deuterostomia
Pääjakso::  Esiselkäjänteiset Hemichordata  Bateson, 1885
Luokat
 Terhomadot Enteropneusta  Siipikiduksiset Pterobranchia  Planctosphaeroidea  Graptoliitit Graptolithina † 
Katso myös
   Esiselkäjänteiset Wikispeciesissä   Esiselkäjänteiset Commonsissa 
Infobox OKNimi-testi OK: 
Esiselkäjänteiset (Hemichordata) on eläinkunnan pääjakso. Pääjaksoa edustaa noin 90 nykyisin elävää lajia, joille on ominaista kidussuoli ja sen etupäässä selkäjänteeksi tulkittu sauvamainen umpipussi. Nykyisten esiselkäjänteisten kaksi pääluokkaa ovat terhomadot (Enteropneusta) sekä  pikkuruiset siipikiduksiset (Pterobranchia), jotka kaikki elävät merissä.
Vain fossiileista tunnetut graptoliitit taas olivat muinaisia yhdyskuntaeläimiä, jotka elivät myöhäiskambrikaudelta kivihiilikauden Mississippi-kauden lopulle (noin 500 – 320 miljoonaa vuotta sitten), eli suuren osan paleotsooista maailmankautta.
Didymograptus murchisoni -graptoliitin fossiileja
Esiselkäjänteiset kuuluvat harvoihin jälkisuisiin luettaviin pääjaksoihin. Niiden lähin sukulaisryhmä on piikkinahkaiset, johon kuuluvat mm. meritähdet.